Genau.    Wieso? Wil iech ja nid so viel Fernseh luege. Logo.  Da hani scho ei Vorteil gägenüber alli Exessiv-Fernseh lueger u grad di anderi Wuche hani di anderi Entdeckt:    I bi tendenziell glücklicher!!!    Lut em ne Artikel im Facts  vom 30.06.2005 si Lüt wo jede Tag lang vorem Fernseh hocke tendenziel unglücklicher als die wo nume a halb Stund Fernseh luege. A Studie vom Zürcher Ökonom Bruno S. Frey het usigfunde das wär stundelang TV luegt eher unzfride isch mit sire finanzielle Lag, füehlt sich gsellschaftlich Benachteiligt und im Alltag bedroht. Es steiht o no das "Vielseher" a Mangel vo Sälbstkontrolle uszeichnet, was o ihr Läbensqualität beiträchtigt.    He he... Zum Glück luegeni nid viel Fernseh. I ha scho ging gseit  das i a iserne Wille ha!  Aber komischerwis bin iech glich unzfride bi mit mire finanzielle Lag... Aber das het gloubs meh öppis mit de 300 Franke ztüe woni letschts Wuchenänd ha usgähe...